Тәжікстан кәсіпкерлері Қазақстанның бизнеске маман дайындау тәжірибесіне қызығушылық танытты
DATE: 02:06, 31 Мамыр 2023 | GMT +5
TITLE: Тәжікстан кәсіпкерлері Қазақстанның бизнеске маман дайындау тәжірибесіне қызығушылық танытты
URL: https://kaz.inform.kz/news/tazhikstan-kasipkerleri-kazakstannyn-bizneske-maman-dayyndau-tazhiribesine-kyzygushylyk-tanytty_a4073180/
META: DATE: 02:06, 31 Мамыр 2023 | GMT +5
TOTAL WORDS: 256
AUTHOR(S):
TEXT: «ҚР Ұлттық палатасының тәжірибесін мультипликациялау» жобасын іске асыру шеңберінде Тәжікстан Республикасы Сауда-өнеркәсіп палатасының делегациясы келді. Делегация құрамында СӨП төрағасының орынбасары Хайдар Раджабов, Хатлан облысы СӨП бас директоры Фарход Сайфидинов, Соғды облысы СӨП бас директорының орынбасары Меликузи Кодиров болды. «Атамекен» ҰКП басқарма төрағасының бірінші орынбасары Мақсат Қиқымов қонақтарды қарсы алып, Қазақстанға іскерлік сапар тәжікстандық әріптестерге ақпаратқа толы және пайдалы болатынына сенім білдірді. «Біздің палата жобаны іске асыруда барынша көмек көрсетуге дайын. Бірлесіп, бизнес-қоғамдастықтардың мемлекет кадрларын даярлау жүйесіне тартылуына және екі мемлекеттің дуальді білім беру жүйесін іске асыруға ықпал ететін боламыз. Палаталарымыздың тандемін қолдаймыз. Бұл ынтымақтастық екі мемлекеттің байланысын нығайтуға ғана емес, сонымен қатар Орта Азия елдерінің кәсіптік білім беру жүйесін реформалауға жәрдемдесу, экономиканың өсіп келе жатқан секторларын білікті мамандар мен менеджерлер талап ететін секторлармен қамтамасыз ету бастамаларын енгізеді», - деді Мақсат Қиқымов. «Атамекен» ҰКП өкілдері қонақтарға Ұлттық палатаның құрылымы, міндеттері, және өңірлік кәсіпкерлер палаталарының басым бағыттары, кәсіпкерлермен өзара іс-қимылы туралы айтты. Олар «Атамекен» ҰКП әзірлеген жоғары оқу орындарының рейтингі, оның әдіснамасы, дуальді білім беру және бизнеске сұранысқа ие маман даярлауға ерекше қызығушылық танытты. Серіктестер «Атамекен» ҰКП өкілдері осы жылдың қазанында Тәжікстанда өтетін конференцияға қатысып, Өзбекстан мен Қырғызстаннан келген әріптестерге де мамандарды даярлау тәжірибесін бөлісе алатынына тілек білдірді. «Маман дайындау – біз үшін маңызды бағыт. Өйткені, Тәжікстанда кадрмен жұмыс бойынша мамандарды дайындамайды. Біз қазақстандық әріптестеріміздің тәжірибесін пайдаланамыз деп үміттенеміз және алдағы уақытта да осы бағытта жұмыс істеу үшін сіздің тәжірибеңізді зерттейтін боламыз», - деп атап өтті ол. Кездесу барысында Павлодар облысының кәсіпкерлер палатасы, Соғды облысының сауда-өнеркәсіп палатасы және Хатлан облысының сауда-өнеркәсіп палатасы арасында ынтымақтастық туралы меморандумдарға қол қойылды
